Suchinthana/ta-wikipedia huggingface dataset:
திருநெல்வேலி படுகொலைகள்

திருநெல்வேலி படுகொலைகள் (Thirunelveli massacre) என்பது 1983, சூலை 24, 25 காலப் பகுதியில் இலங்கையில் உள்ள யாழ்ப்பாணம் திருநெல்வேலியில் அந்நாட்டுப் படைத்துறையால் 51 வரையான தமிழர்கள் படுகொலை செய்யப்பட்ட நிகழ்வாகும். யூலை 23, 1983 இலங்கைப் படைத்துறையினரின் இரவு நேர வீதிப்பாதுகாப்பு நடவடிக்கையின் போது தமிழீழ விடுதலைப் புலிகள் வைத்த கண்ணிவெடியில் சிக்கி பதின்மூன்று இராணுவத்தினர் இறந்ததைத் தொடர்ந்து பலாலி, சிவன் அம்மன் கிராம், ஆகிய பகுதிகளில் புகுந்த இலங்கைப் படைத்துறை தமிழர்களைப் படுகொலை செய்தது.

மேற்கோள்கள் 

இலங்கையில் தமிழர்கள் படுகொலைகள்
1983 இல் இலங்கை
முதலாம் ஈழப்போரில் இலங்கை இராணுவத்தினரின் தாக்குதல்கள்
கறுப்பு யூலை
ஆயிரம்விளக்கு மசூதி

ஆயிரம்விளக்கு மசூதி () இந்தியாவில் தமிழகத்தின் தலைநகர் சென்னையில் அண்ணா சாலையில் அமைந்துள்ள பல மாடங்களைக் கொண்ட மசூதியாகும். இது நாட்டில் உள்ள மிகப்பெரும் மசூதிகளில் ஒன்றாகும். இங்கு தமிழக சியா முசுலிம்களின் தலைமையகம் இயங்குகிறது. இதனை 1810ஆம் ஆண்டு நவாப் உம்தத்-உல்-உம்ரா கட்டியதாகத் தெரிகிறது.

வரலாறு 
ஆயிரம்விளக்கு மசூதி 1810-ல் ஆற்காடு நவாப் உம்தாத் உல்-உமாராவால் கட்டப்பட்டது. இது இடைக்கால கட்டடக்கலை பாணியில் கட்டப்பட்டதாகும். இந்த மசூதி இருந்த இடம் முன்பு ஒரு சட்டசபை மண்டபத்தால் ஆக்கிரமிக்கப்பட்டது. சபை மண்டபத்தை ஒளிரச் செய்ய ஆயிரம் எண்ணெய் விளக்குகளை ஏற்றும் வழக்கம் அன்று இருந்தது. அந்தப் பாரம்பரியத்தின் நீட்சியாகவே இம்மசூதிக்கு ஆயிரம்விளக்கு மசூதி என்று பெயரிடப்பட்டது.

சென்னையின் தலைமை ஷியா காசி இம்மசூதியில் இருந்துதான் செயல்படுகிறார். தொடர்ந்து இப்பதவியை ஒரே குடும்பம் வகித்து வருவது குறிப்பிடத்தக்கது.

மேற்கோள்கள்

வெளியிணைப்புகள்
 http://www.chennai.org.uk/monuments/thousand-light-mosque.html
 http://www.flickr.com/photos/farzanachaudry/3558688500/
 http://indiafascinates.com/chennai/thousand-lights-mosque/ 

சென்னையின் பாரம்பரியக் கட்டடங்கள்
சென்னை மாவட்டத்திலுள்ள பள்ளிவாசல்கள்
தமிழ்நாட்டின் வரலாற்றுச் சிறப்பு இடங்கள்
கருத்துத் திருட்டு

கருத்துத் திருட்டு (Plagiarism) அல்லது படைப்புத் திருட்டு என்பது மற்றொரு நபரின் மொழி, எண்ணங்கள், யோசனைகள் அல்லது வெளிப்பாடுகளை ஒருவரின் சொந்த அசல் படைப்பாகக் காட்டி ஏமாற்றுவதாகும்.   நிறுவனத்தைப் பொறுத்து துல்லியமான வரையறைகள் மாறுபடும் என்றாலும்,  பல நாடுகள் மற்றும் கலாச்சாரங்களில் திருட்டு என்பது கல்விசார் ஒருமைப்பாடு மற்றும் பத்திரிகை நெறிமுறைகள் மற்றும் கற்றல், கற்பித்தல், ஆராய்ச்சி, நேர்மை, மரியாதை மற்றும் பொறுப்பு ஆகியவற்றைச் சுற்றியுள்ள சமூக விதிமுறைகளை மீறுவதாகக் கருதப்படுகிறது.  எனவே, திருட்டு செய்ததாக உறுதியான ஒரு நபர் அல்லது நிறுவனம், இடைநீக்கம், பள்ளி  அல்லது பணியிலிருந்து வெளியேற்றுதல்,  அபராதம், [7] [8] சிறைத்தண்டனை,   போன்ற பல்வேறு தண்டனைகள் மற்றும் பிற அபராதங்கள் அல்லது தடைகளுக்கு உட்பட்டது  

கருத்துத் திருட்டு என்பது பொதுவாக ஒரு குற்றமாக இருக்காது, ஆனால் கள்ளப் பணம் தயாரிப்பது போலவே, பதிப்புரிமை மீறல்  தார்மீக உரிமைகள் மீறல்,  அல்லது சித்திரவதைகள் ஏற்படும் தப்பெண்ணங்களுக்காக நீதிமன்றத்தில் மோசடி செய்ததாக எடுத்துக்கொள்ளப்பட்டு தண்டிக்கப்படலாம். கல்வி மற்றும் தொழில்துறையில், இது ஒரு கடுமையான நன்னெறிக் குற்றமாகும்.  திருட்டு மற்றும் பதிப்புரிமை மீறல் ஆகியவை கணிசமான அளவிற்கு ஒன்றுடன் ஒன்று ஒத்துப்போகின்றன, ஆனால் அவை சமமானவை அல்ல.

சொற்பிறப்பியல் மற்றும் பண்டைய வரலாறு 
1 ஆம் நூற்றாண்டில், இலத்தீன் வார்த்தையான  எனும் வார்த்தை பயன்படுத்தப்பட்டது (இதற்கு "கடத்துபவர்" என்பது பொருளாகும்) வேறொருவரின் படைப்பைத் திருடுவதைக் குறிக்க உரோமானியக் கவிஞர் மார்சியால் இந்த வார்த்தையினைப் பயன்படுத்தினார்.1601 ஆம் ஆண்டில் ஜேகோபியன் காலத்தில் நாடகக் கலைஞர் பென் ஜான்சனால் இலக்கியத் திருட்டில் ஈடுபட்ட ஒருவரை விவரிக்க இந்த வார்த்தை ஆங்கிலத்தில் அறிமுகப்படுத்தப்பட்டது.

சட்ட அம்சங்கள் 

சில சூழல்களில் கருத்துத் திருட்டு என்பது திருடலாகக் கருதப்பட்டாலும், சட்டப்பூர்வ ஆதாரம் இதற்கு இல்லை. கல்விக் கடனைப் பெறுவதற்காக வேறொருவரின் வேலையைப் பயன்படுத்துவது மோசடியின் சில சட்ட வரையறைகளை உள்ளடக்கியிருக்கலாம்.  "திருட்டு" என்பது குறித்து குற்றவியல் அல்லது உரிமையியல் சட்டத்திலும் தெளிவாகக் குறிப்பிடப்படவில்லை.   சில வழக்குகள் நியாயமற்ற போட்டியாகவோ அல்லது தார்மீக உரிமைகளின் கோட்பாட்டின் மீறலாகவோ கருதப்படலாம்.  சுருக்கமாக, "நீங்கள் படைப்பினை உருவாக்கவில்லை எனில் அதனை உருவாக்கியவருக்கான அங்கீகாரத்தினை வழங்க வேண்டும்" என மக்கள் கேட்கப்படுகிறார்கள்.

கல்வித்துறையில் 
கல்வித்துறையில், மாணவர்கள், பேராசிரியர்கள் அல்லது ஆராய்ச்சியாளர்களால் திருட்டு என்பது கல்வி நேர்மையின்மை அல்லது கல்வி மோசடியாகக் கருதப்படுகிறது, மேலும் குற்றவாளிகள் கல்வித் தணிக்கைக்கு உட்பட்டவர்கள், மாணவர்களை வெளியேற்றுவது மற்றும் பேராசிரியர்கள் மற்றும் ஆராய்ச்சியாளர்களுக்கான ஒப்பந்தங்களை நிறுத்துவது உட்பட போன்ற தண்டனைகள் வழங்கப்படலாம்.

மேலும் வாசிக்க

மேற்கோள்கள் 
திருட்டு
அறிவுசார் படைப்புகள்
கல்விச் சிக்கல்கள்

வெளியிணைப்புகள்
ராய் லட்சுமி (நடிகை)

ராய் லட்சுமி   ({{lபிறப்பு மே 5, 1989) கர்நாடகா, பெல்காமைச் சேர்ந்த ஒரு இந்திய நடிகையாவார்.

திரைப்படத்துறை வாழ்க்கை 

லட்சுமி தென்னிந்தியத் திரைப்படங்களில், பெரும்பாலும் தமிழ் மொழி மற்றும் மலையாளத் திரைப்படங்களில் நடித்திருக்கிறார். சினிமாத்துறையில் நுழைவதற்கு முன்பு இவர் மாடலாக இருந்தார். புரு காபி, சரவணா ஸ்டோர்ஸ் மற்றும் ஃபேர் அண்ட் லவ்லி போன்ற சில விளம்பரங்களில் மாடலாக இருந்திருக்கிறார். தாம் தூம் திரைப்படத்தில் ஆர்த்தியாக இவருடைய கதாபாத்திரச் சித்தரிப்பு ரசிகர்களால் பெரிதும் பாராட்டப்பட்டது.

திரைப்பட விவரங்கள்

பார்வைக் குறிப்புகள்

வெளிப்புற இணைப்புகள் 

 

கன்னடத் திரைப்பட நடிகர்கள்
தமிழ்த் திரைப்பட நடிகர்கள்
தெலுங்குத் திரைப்பட நடிகர்கள்
வாழும் நபர்கள்
1989 பிறப்புகள்
கன்னடத் திரைப்பட நடிகைகள்
மலையாளத் திரைப்பட நடிகைகள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
பெளகாவி மாவட்ட நபர்கள்
ஹாரிஸ் ஜயராஜ்

ஹாரிஸ் ஜெயராஜ் (Harris Jayaraj) (பிறப்பு 8 சனவரி 1975, திருநெல்வேலி)  தமிழ்த் திரைப்படத்துறையில் உள்ள ஓர் இசையமைப்பாளர்.  பல தமிழ்த் திரைப்படங்களுக்கு பின்னணி இசையும் பாடல்களும் அமைத்துள்ளார். தெலுங்கு, இந்தி திரைப்படங்களுக்கும் இசை அமைத்துள்ளார். இவர் சென்னையில் வாழ்ந்து வருகிறார்.

இளமை 
சென்னையின் கிறித்துவ நாடார் குடும்பத்தில் பிறந்தவர் ஹாரிஸ் ஜயராஜ்.  இவரது தந்தை எஸ். எம். ஜயராஜ் திரைப்படத்துறையில் கிட்டார் வாசிப்பவராக இருந்து பின்னர் இசையமைப்பாளராக உயர்ந்தவர். மலையாள இசையமைப்பாளர் சியாமிடம் துணைவராகப் பணியாற்றிய அவர், தமது மகனை பெரும் பாடகராகக் காண ஆவல் கொண்டார். ஆனால்,சென்னை கிருஷ்ணசாமி மெட்ரிக் பள்ளியில் பயின்று வந்த ஹாரிசுக்கு இசையமைப்பில் பெரும் ஆர்வம் இருந்தது. தமது குரல் பாடகராக ஒத்துழைக்கவில்லை என்று கூறும் ஹாரிஸ் ஹான்ஸ் சிம்மரின் படைப்புகளில் மனதைப் பறிகொடுத்தார். இவர் ஜாய்ஸ் என்பவரை மணந்தார். இவருக்கு சாமுவேல் நிக்கோலஸ் என்னும் மகனும், கேரன் நிக்கிட்டா என்னும் மகளும் உள்ளனர். இவர் தன்னுடைய 12-ம் வயதியல் (1987)ல் தன்னுடைய இசைப்பயணத்தை ஆரம்பித்தார். கிடார் வாசிப்பாளராக ஆரம்பித்துப் பின்னர் கீ-போர்டு போன்ற இசைக்கருவிகளை வாசிக்கக் கற்றுக்கொண்டார்.  
தமிழ், தெலுங்கு, இந்தி மற்றும் மலையாளம் போன்ற மொழிகளில் 25-க்கும் மேற்பட்ட இசையமைப்பாளர்களோடு பணியாற்றியிருக்கிறார். ஏ.ஆர்.ரகுமான், ராஜ்கோட்டி, மணிசர்மா, கார்த்திக் ராஜா, வித்யாசாகர் போன்ற பிரபல இசையமப்பாளர்களோடு பணிபுரிந்துள்ளார்.

பணிவாழ்வு 
இசையமைப்பாளராக 2001 ஆம் ஆண்டு திரைப்படத் துறையில் நுழைந்த ஹாரிஸ் ஜெயராஜ் தன் முதல் படமான 'மின்னலே' மூலமே மிகப் பெரிய தடம் பதித்தார்.

இசைக் கச்சேரி 
2011ம் ஆண்டு ஹாரிஸ் ஆன் தி எட்ஜ் எனும் இசைக் கச்சேரியை நடத்தப்போவதாக அறிவித்தார். அதில் தமிழ் முன்னனிப் பாடகர்களான கார்த்திக், ஹரிசரண், சின்மயி, திப்பு, ஹரிணி, நரேஷ் ஐயர், ஹரீஸ் இராகவேந்திரா, க்ரிஸ், ஆலப்ராஜு, கேகே (கிருஷ்ணகுமார் குன்னத்), பென்னிதயாள், ஆன்ட்ரியா, சுவி சுரேஷ், சுனிதா சாரதி, ஸ்ரீலேகா பார்த்தசாரதி, சுவேதா மேனன் ஆகியோர் பங்கேற்றனர். இந்நிகழ்ச்சியை, இயக்குநர் ஏ. எல். விஜய் இயக்கினார்.

இசையமைத்த திரைப்படங்கள்

பாடலாசிரியராக

விளம்பரப்படங்கள் 

இவர் 2008ம் ஆண்டு நடிகர் விஜய் நடித்த கோக்கக் கோலா நிறுவனத்தின் விளம்பரப்படம், தமிழ்நாடு பள்ளிக் கல்வித் துறை மற்றும் அகரம் தொண்டு நிறுவனம் இணைந்து தயாரித்த ஹுரோவா? ஜீரோவா? எனும் கல்வி உரிமை, குழந்தைத் தொழிலாளர் ஒழிப்பு ஆகியவற்றை மையமாகக் கொண்ட விழிப்புணர்ச்சி விளம்பரப்படம் போன்று பல்வேறு விளம்பரப்படங்களுக்கு இசையமைத்துள்ளார். இவற்றில் நடிகர்கள் ஹுரோவா? ஜீரோவா? எனும் விளம்பரப்படத்தில், தமிழ்த் திரைத்துறையின் முன்னனி நடிகர்களான விஜய், சூர்யா, மாதவன், ஜோதிகா போன்றோர் தோன்றினர் என்பது குறிப்பிடத்தக்கது.

விருதுகள் 
 சிறப்பு விருதுகள்
 2009 ஆம் ஆண்டு, தமிழக அரசின் கலைமாமணி விருதைப் பெற்றார்.
 2015 ஆம் ஆண்டு சனவரி மாதம், தமிழ்நாடு ரோட்டரி சங்கங்களின் வாழ்நாள் சாதனையாளர் விருதை, தமிழக ஆளுநர் ரோசையாவிடம் பெற்றார்.
 2015 ஆம் ஆண்டு பெப்ரவரி மாதம், ரிட்சு குழுமத்தின் மேசுட்ரோ விருதைப் பெற்றார்.

 இதர விருதுகள்

மேற்கோள்கள்

வெளியிணைப்புகள் 
 

இந்தியத் திரைப்பட இசையமைப்பாளர்கள்
1975 பிறப்புகள்
கலைமாமணி விருது பெற்றவர்கள்
தமிழக அரசு திரைப்பட விருது வெற்றியாளர்கள்
வாழும் நபர்கள்
தென்னிந்திய பிலிம்பேர் விருதுகளை வென்றவர்கள்
பனிச்சறுக்கு விரைவோட்டம்

பனிச்சறுக்கு விரைவோட்டம் (speed skating அல்லது speedskating) என்பது பனித்தடத்தில் (உறைபனித் தடகளத்தில்)காலில் பொருத்திய சிறப்புப் பனிக்கட்டைகளை அணிந்துகொண்டு விரைவாக சறுக்கிக்கொண்டே நடப்பது போல விரைந்தோடும் விளையாட்டுப் போட்டி. இது குளிர்கால களியாட்டுகளில் (விளையாட்டுகளில்) ஒன்று. குளிர்கால ஒலிம்பிக் போட்டிகளில் ஒன்றாக இவ் விரைவுச் சறுக்கோட்டம் 1924 முதல் இருந்து வந்துள்ளது. தடகளத்தில் ஓட்டப்போட்டி நடப்பது போலவே, ஒடுபாதைகள் வகுக்கப்பட்ட பனித்தடகளத்தில் போட்டியாளர்கள் ஒரே நேரத்தில் புறப்பட்டு யார் விரைந்து ஒரு குறிப்பிட்ட தொலைவை முதலில் எட்டுகிறார்கள் என்று காணும் விளையாட்டு. இதில் குறுந்தொலைவு, நெடுந்தொலைவு மாரத்தான் என்று மூன்றுவகையான போட்டிகள் நடத்தப்படுகின்றன. பொதுவாக போட்டிக்காக சீர் நிறுவப்பெற்ற தொலைவுகள் 500 மீ, 1500 மீ,  5000 மீ, 10,000 மீ ஆகும். பனிச்சறுக்கு விரைவோட்டத்தில் பனிச்சறுக்கர்கள் மணிக்கு 60 கி.மீ (மணிக்கு 37 மைல்) விரைவிலும் கூட சிறு தொலைவுகள் செல்வார்கள்.

இவ்விளையாட்டு அமெரிக்கா, கனடா, ஐரோப்பிய நாடுகளாகிய ஆத்திரியா, நோர்வே, சுவீடன்பின்லாந்து, இடாய்ச்சுலாந்து முதலான நாடுகளிலும், உருசியா, சீனா, நிப்பான், கொரியா ஆகிய நாடுகளிலும் குளிர்கால விளையாட்டாகவும் போட்டி விளையாட்டாகவும் ஆர்வத்துடன் மக்கள் கொண்டாடுகிறார்கள்.

குளிர்கால விளையாட்டுகள்
குளிர்கால ஒலிம்பிக் விளையாட்டுப் போட்டிகளில் விளையாட்டுகள்
பனி விளையாட்டுக்கள்
தனிநபர் விளையாட்டுக்கள்

ka:ციგურებით ჩქაროსნული სრიალი
சோ. கிருஷ்ணராஜா

பேராசிரியர் சோ. கிருஷ்ணராஜா (2 பெப்ரவரி 1947 – 29 மே 2009) யாழ்ப்பாணப் பல்கலைக்கழகத்தின் மெய்யியல் பேராசிரியர். அறிவாராய்ச்சியியல், அளவையியல், ஒழுக்கவியல், மாக்சியம், அழகியல், விஞ்ஞான முறையியல், உளவியல் சைவசித்தாந்தம், கலை, பண்பாடு, சமூகவியல், மொழியியல் ஆகிய துறைகள் தொடர்பாக பல நூல்களையும் உருவாக்கினார்.

வாழ்க்கைக் குறிப்பு
கிருஷ்ணராஜா யாழ்ப்பாண மாவட்டம் உரும்பிராயில் சோமசுந்தரம், நல்லம்மா தம்பதியினருக்கு பிறந்தார். மகாஜனா கல்லூரியில் பள்ளிப்படிப்பையும் பேராதனைப் பல்கலைக்கழகத்தில் பட்டப்படிப்பையும் முடித்தார். பின்னர் சோவியத் ஒன்றியத்தில், மாஸ்கோ அரசுப் பல்கலைக்கழகத்தில் (Moscow State University) மெய்யியலில் முனைவர் பட்டம் பெற்று இலங்கை திரும்பி யாழ் பல்கலைக்கழகத்தில் மெய்யியல் துறையில் விரிவுரையாளராக இணைந்து பின்னர் மெய்யியல் துறையின் தலைவரானார்.

எழுதிய நூல்கள்
 அழகியல் (1996, மறுபதிப்பு 2008),
 விமர்சன மெய்யியல், (1989)
 விமர்சன முறையியல், (1992)
 20 ஆம் நூற்றாண்டு ஓவியக் கொள்கை, (1994)
 சைவசித்தாந்த அறிவாராய்ச்சியியல், (1995)
 தற்கால யாழ்ப்பாணத்து ஓவியர்கள் (1997)
 சைவ சித்தாந்தம் மறு பார்வை, (1998)
 பின் நவீனத்துவம் ஓர் அறிமுகம், (1999)
 இந்துக் கலைக் கொள்கை ,(2004)
 சங்ககாலச் சமூகமும் சமயமெய்யியல் சிந்தனைகளும் (2007)

அவரால் எழுதப்பட்ட அவரின் காலத்தில் நூலுருப் பெறாத பின்வரும் மூன்று நூல்கள் பேராசிரியர் கா. சிவத்தம்பி அவர்களால் நூலுருப்படுத்துவதற்கான முயற்சிகள் மேற்கொள்ளப்பட்டன.

 மெய்யியலாளன் நோக்கில் பண்பாடு
 ஐரோப்பிய மெய்யியல் வரலாறு
 மெய்யியல் பிரச்சினைகள் ஓர் அறிமுகம்

பதிப்பித்த நூல்கள்
தர்க்க பானஹ (1988)
தர்க்க கௌமுதி (1990)
இந்திய மெய்யியல் (கிரியண்ணாவினால் எழுதப்பெற்றது)
சிவஞானபோத வசனாலங்காரதீபம் (2003)

இவற்றை விட ஏராளமான கட்டுரைகள் எழுதியுள்ளார். இந்து சமய கலாசார அமைச்சினால் வெளியிடப்பட்டுக் கொண்டிருக்கும் இந்துக் கலைக் களஞ்சியத்தின் உருவாக்கத்திற்கு மிகப் பெரிய பங்களிப்பினை வழங்கியிருக்கிறார்.

வெளி இணைப்புகள்

பல்பரிமாணச் சிந்தனையாளர் பேராசிரியர் சோ.கிருஷ்ணராஜா, தினக்குரல்

இலங்கையின் மெய்யியலாளர்கள்
தமிழ் மெய்யியலாளர்கள்
ஈழத்து எழுத்தாளர்கள்
இலங்கையின் கல்விமான்கள்
1947 பிறப்புகள்
2009 இறப்புகள்
இலங்கைப் பேராசிரியர்கள்
இக்கின்பாதம்ஸ்

இக்கின்பாதம்ஸ் (Higginbotham's) இந்தியாவின் சென்னையிலுள்ள ஒரு புத்தக நிலையம். இந்தியாவிலேயே மிகப்பழமையான புத்தக நிலையம் இது. இதன் கிளைக் கடைகள் தமிழகம், ஆந்திரப்பிரதேசம், கர்நாடகா மற்றும் கேரளாவில் 22 இடங்களில் உள்ளன.

வரலாறு
ஏபெல் யோசுவா இக்கின்பாதம்சு என்ற ஆங்கிலேய நூலகரால் 1844 இல் நிறுவப்பட்டது இக்கின்பாதம்ஸ். 1860-களில் தற்போதுள்ள பெரிய கட்டடத்திற்கு விற்பனையை மாற்றினார் ஏபெல் யோசுவா. 1891 இல் அவரது மறைவுக்குப் பிறகு அவரது மகன் சி.எச். இக்கின்பாதம்சு இந்நிறுவனத்தை நடத்தி வந்தார்.  1921 -ஆம் ஆண்டு அசோசியேட்டட் பப்ளிசர்சின் ஜான் ஓக்‌ஷாட் ராபின்சன் என்பவரால் வாங்கப்பட்டு பின்னர் அமால்கமேசன்சு குழுமத்தால் அசோசியேட்டட் பப்ளிசர்சு 1945 இல் வாங்கப்பட்டதிலிருந்து இன்று வரை அக்குழுமத்திடமே இருந்து வருகிறது. 1929 -இலேயே 400 ஆட்கள் வேலை செய்து வந்துள்ளனர் இந்நிலையத்தில்.

1990கள் வரை இந்தியாவின் மிகப்பெரிய புத்தகக்கடையாக விளங்கியது. அண்ணா சாலையில் உள்ள இதன்  முதன்மைக் கட்டிடத்தை விலைக்கு வாங்கி அங்கு பெரும் பல்மாடி வணிக வளாகம் அமைக்க முயன்ற முயற்சி தோல்வியுற்றது. 1989ஆம் ஆண்டு மேற்கொண்ட இந்தக் கட்டிடத்தின் பராமரிப்பு முகப்புத்தோற்றத்தின் முந்தைய வனப்பை மீட்டது.

மேற்கோள்கள்

சென்னை
இந்தியப் புத்தகக் கடைகள்
சென்னைக் கட்டிடங்கள்
சென்னையின் பாரம்பரியக் கட்டடங்கள்
குடிசார் மற்றும் அரசியல் உரிமைகள்

குடிசார் மற்றும் அரசியல் உரிமைகள் என்பவை தனிமனிதர்களை வேண்டப்படாத அரசின் செயற்பாடுகளில் இருந்து பாதுகாக்கவும், ஒருவர் ஒரு நாட்டின் குடிசார் மற்றும் அரசியல் வாழ்வில் பாகுபாடு காட்டாமல், அச்சுறத்தப்படாமல் பங்கு கொள்ளவும் ஏதுவாக்கும் உரிமைகள் ஆகும். இவற்றில் பல அடிப்படை மனித உரிமைகளாகக் கருதப்படுகின்றன.

மேற்கோள்கள்

மனித உரிமைகள்
சித்திரவதை

சித்திரவதை, அல்லது கடுநோவு என்பது சித்திரவதைக்கு எதிரான ஐக்கிய நாடுகள் சாசனத்தின்படி:
...உடலுக்கோ மனதுக்கோ கடும் வலி அல்லது தாக்கம் ஏற்படுத்துகின்ற செயலை, அவரிடமிருந்தோ அல்லாது மூன்றாம் மனிதரிடமிருந்தோ ஏதேனும் தகவலைப் பெறவோ அல்லது ஒப்புமை பெறவோ நடத்தப்படின், அவரோ அல்லாது மூன்றாமவரோ செய்த அல்லது செய்ததாகக் கருதப்படும் செயலுக்குத் தண்டனையாக வழங்கப்படின், அவரை அல்லது மூன்றாமவரை அடிபணிய வைக்க அல்லது அவமதிக்க அல்லது வேறு ஏதேனும் பாகுபாட்டினுற்காக செய்யப்படின், அதற்கு அரசின் அனுமதியோ ஆணையோ அல்லது அரசு அதிகாரியின் நேரடி அல்லது மறைமுக ஈடுபாடோ இருப்பின் (இந்த சாசனத்தில்)சித்திரவதையாகக் கொள்ளப்படும். சட்டப்படி நிறைவேற்றப்படும் செய்கைகளிலாலான வலியோ துன்பமோ கருத்தில் கொள்ளப்படாது.

அரசு அனுமதிபெற்ற சித்திரவதை தவிர, தனிநபர்களும் கூட்டங்களும் கூட மேற்கண்ட காரணங்களை ஒத்தவற்றிற்காக சித்திரவதையில் ஈடுபடலாம். தவிர பிறரின் துன்பங்களை கண்டு மகிழும் மனவக்கிரங்களுக்காக ஒருவரை சித்திரவதை செய்வதும் உண்டு.

பெரும்பாலான நாடுகளில் பன்னாட்டு சட்டம் மற்றும் உள்நாட்டுச் சட்டங்களால் சித்திரவதை தடை செய்யப்பட்டுள்ளது. பன்னாட்டு மன்னிப்பு அவையின் கூற்றுப்படி 81 உலகநாடுகளில், சிலவற்றில் நேர்முகமாகவே, சித்திரவதை கடைபிடிக்கப்படுகிறது.

வரலாற்றில், அடிபணிய வைக்கவும் மூளைச்சலவை செய்யவும் சித்திரவதை பயன்படுத்தப்பட்டு வந்துள்ளது. 21ஆம் நூற்றாண்டில் ஐ. நா உலக மனித உரிமைகள் சாற்றுரை விதி 5இன் படி மனித உரிமைகளை மீறியதாகக் கருதப்படுகிறது. மூன்றாவது செனீவாச் சாசனம் மற்றும் நான்காவது செனீவாச் சாசனம் ஒப்பிட்ட அனைத்து நாடுகளும்  போர்க்கைதிகளை சித்திரவதை செய்வதில்லை என உடன்பட்டுள்ளன. 145 நாடுகள் உடன்பட்டுள்ள சித்திரவதைக்கு எதிரான ஐக்கிய நாடுகள் சாசனத்திலும் சித்திரவதை தடை செய்யப்பட்டுள்ளது.

இவ்வாறான வதைக்கு எதிரான தேசிய, பன்னாட்டு சட்டப்பாதுகாப்பு  அவை அறமுறைகளுக்குப் புறம்பானதென்பதாலும் நடைமுறைப்படுத்த வியலாது என்பதாலும் எழுந்தன.  இத்துணை பன்னாட்டுச் சட்டங்கள் இருப்பினும் பல நடுநிலை அமைப்புகள் உலகின் பல பகுதிகளில் நடைபெறும் சித்திரவதைகளைக் குறித்து அறிக்கைகள் வெளியிட்ட வண்ணம் உள்ளன.

மேற்கோள்கள்

மேலும் படிக்க

வெளி இணைப்புகள் 

  Torture at the Stanford Encyclopedia of Philosophy
  Chinese Methods of Torture and Execution  Photograph collection  at University of Victoria, Special Collections
  Torture in the பிரித்தானிக்கா கலைக்களஞ்சியம் பதினோராம் பதிப்பு, volume 27, pp. 72–79

மனித உரிமைகள்
சட்டம்
குற்றங்கள்
குற்றவியல் சட்டம்
மெய்யியல் விதி
குருவாயூர் ஏகாதசி

குருவாயூர் ஏகாதசி கேரளாவின் குருவாயூர் கோயிலில் கொண்டாடப்படும் விழா நாள்.

வெளுத்தபட்சத்தில் மலையாள விருச்சிக மாத (தமிழில் கார்த்திகை மாதம்) ஏகாதசி நாள் குருவாயூரைப் பொறுத்தவரை மிகவும் புனிதமான நாளாக குருவாயூர் ஏகாதசியாகக் கொண்டாடப்படுகிறது.

ஏகாதசி 
ஏகாதசி என்று அழைக்கப்படும் நாளானது, வானத்தில் சந்திரன் பௌர்ணமி (முழு நிலவு) மற்றும் அமாவாசை இரவுகளுக்கு இடையிலே காட்சி தரும் பதினொன்றாம் நாளைக் குறிப்பதாகும். இது பதினைந்து நாட்களுக்கு ஒரு முறை வரும். இந்து மதத்தை பின்பற்றுவோருக்கு மிகவும் முக்கியமான விரத நாளாகும். வருடத்தில் மொத்தம் 24 ஏகாதசிகள் நிகழ்கின்றன.

குருவாயூர் ஏகாதசி நாள் மண்டல விரதமிருக்கும் காலத்தில் நிகழ்கின்றது. அதற்கு முன்வரும் ஒன்பதாவது நாளான நவமி மற்றும் பத்தாம் நாளான தசமியும் முக்கியம் வாய்ந்ததாகும்.

வழிபாட்டு முறை

ஏகாதசி விளக்கு 
ஏகாதசி விளக்கு ஏற்றும் வழக்கம் ஏகாதசி விளக்கு கொண்டாடப்படும் நாளுக்கு ஒரு மாதம் முன்னாலேயே தொடங்கி விடுகிறது. மேலும் வெவ்வேறு மனிதர்கள், குடும்பங்கள் மற்றும் நிறுவனங்கள் வழிபாடு செய்யும் வகையில் ஒவ்வொரு நாளும் விளக்குகளை ஏற்றி தமது வேண்டுதல்களை நிறைவேற்ற தொடங்கி விடுகின்றனர். ஒன்பதாவது நாளான நவமி அன்று, மரபார்ந்த வகையில், குடும்பத்தினர் விளக்குகளில் நெய்யை ஊற்றி விளக்கு ஏற்றி வழிபடுவது வழக்கமாகும். பத்தாவது நாளான தசமியன்று, சமோரின் ராஜாவின் வகையாக, தற்பொழுது குருவாயூரப்பன் சங்கீர்த்தன சமாஜம் என்ற அமைப்பு, விளக்கை ஏற்றி வழிபடும் பொறுப்பை ஏற்று நிறைவேற்றி வருகிறது. இந்த நாளன்று விடியற்காலை 3.00 மணிக்கு நிர்மால்ய தரிசனத்திற்காக கதவுகள் திறந்த பிறகு, இரு நாட்கள் கழிந்து பன்னிரண்டாம் நாள் அன்றே அதாவது துவாதசியன்று காலை 9.00 மணிக்கே மீண்டும் கதவுகள் மூடப்படுகின்றன, இப்படியாக தசமி மற்றும் ஏகாதசி நாட்கள் அன்று பக்தர்கள் அனைவரும் தரிசனம் மேற்கொள்ள வழி வகை செய்யப்பட்டுள்ளது.

துவாதசி பணம் 
மேலும் துவாதசி நாளன்று துவாதசி (நன்கொடை) பணம் என்ற சடங்கின் படி குடும்பத்தின் நலனுக்காக ஒரு சிறு தொகை நன்கொடையாக கூத்தம்பலத்தில் வழங்கும் பழக்கமும் தொன்று தொட்டு இருந்து வருகிறது.

முக்கியத்துவம் 
குருவாயூர் ஏகாதசி நாளன்று கஜராஜன் கேசவனின் நினைவு நாளாகவும் மேலும் கர்நாடக இசைமேதையான செம்பை வைத்திய நாத பாகவதரை போற்றும் வண்ணம் செம்பை சங்கீத உற்சவமும் அனைவரும் போற்றும் வண்ணம் நடத்தப்படுகிறது.

ஸ்ரீ வத்சம் பயணிகள் தங்குமிடத்திற்கு முன் அமைந்துள்ள கஜராஜன் கேசவனின் சிலைக்கு யானைகளின் கூட்டம் ஊர்வலமாக வந்து, யானைகளின் தலைவன் தனது தும்பிக்கையால் கேசவனின் சிலைக்கு மலர் மாலை அணிவிக்க, இதர யானைகள் கேசவனுக்கு மரியாதை செலுத்துவது ஒரு கண்கொள்ளா காட்சியாகும்.

ஏகாதசி நாளன்று, உதயாஸ்தமன பூஜை எனப்படும் (விடியற்காலை முதல் நள்ளிரவு வரையிலான பூஜைகள்) அனைத்து பூஜைகளும் குருவாயூர் கோவில் நிர்வாகமே (தேவஸ்வம்) மேற்கொண்டு வருகிறது. சீவேலி எனப்படும் யானைகள் பங்கு கொள்ளும் கோவிலை சுற்றிவரும் உற்சவ நிகழ்ச்சிக்குப்பிறகு, அந்நாள் கீதோபதேச நாளாகவும் கொண்டாடப்படுவதால், ஏகாதசியன்று யானைகளின் ஊர்வலம் ஒன்றும் கோவிலில் இருந்து அண்மையிலுள்ள பார்த்த சாரதி கோவில் வரை சென்று வருவதை வழக்கமாக உள்ளது.

ஏகாதசி நாளன்று இரவில், இறுதியாக ஏகாதசி விளக்குகள் ஏற்றப்பட்டு, யானைகளுடைய பிரம்மாண்டமான ஊர்வலம் ஒன்றும் நடைபெறும், அதுவே அன்றைய விழாவின் மகுடமான நிகழ்ச்சி.

திருச்சூர் மாவட்ட விழாக்கள்
கேரள இந்து திருவிழாக்கள்
குருவாயூர்
ஜி. ராமகிருஷ்ணன்

ஜி. ராமகிருஷ்ணன் (பிறப்பு: சூன் 6, 1949)  தமிழக அரசியல்வாதியும் இந்திய கம்யூனிஸ்ட் கட்சி (மார்க்சிஸ்ட்) இன் அரசியல் தலைமைக்குழு உறுப்பினராவார்

வாழ்க்கைக் குறிப்பு 
இவர் கள்ளக்குறிச்சி மாவட்டம், திருக்கோவிலூர் வட்டம், மேமாளூர் கிராமத்தில், ஒரு விவசாயக் குடும்பத்தில் பிறந்தவர்.

கல்வி 
ஆரம்பப்பள்ளி - மேமாளூர் கிராமம் அரசு ஆரம்பப்பள்ளி
மேனிலைக்கல்வி - மேமாளூர் கிராமத்திற்கு 2 கி.மீ. தூரம் அளவில் உள்ள ஜி.அரியூர் (திருக்கோவிலூர் தாலுகா)
உயர்கல்வி - பி.யூ.சி., (காஞ்சிபுரம், பச்சையப்பா கல்லூரி), பி.ஏ., (வரலாறு) - அரசு கலைக்கல்லூரி, சென்னை
பி.எல். - சென்னை, சட்டக்கல்லூரி

அரசியல் வாழ்க்கை 
1969-ல் இந்திய கம்யூனிஸ்ட் கட்சி (மார்க்சிஸ்ட்) உறுப்பினர் ஆனார். சென்னையில் படிப்பை முடித்த பின் கடலூரில் 8 ஆண்டு காலம் வழக்கறிஞராகப் பணியாற்றினார்.

மார்க்சிஸ்ட் கட்சியின் இளைஞர்கள் அமைப்பான இந்திய ஜனநாயக வாலிபர் சங்கத்தின்  தென்னாற்காடு மாவட்டச் செயலாளராகவும், அகில இந்திய நிர்வாகக் குழு உறுப்பினராகவும் பணியாற்றியுள்ளார். 1981-ம் ஆண்டு முதல் கட்சியின் முழு நேர ஊழியராகப் பணியாற்றி வருகிறார். மார்க்சிஸ்ட் கட்சியின் தொழிற்சங்க அமைப்பான சி.ஐ.டி.யு. வின் தென்னாற்காடு மாவட்டச் செயலாளராகவும், அதன் மாநிலத் துணைத் தலைவராகவும் செயல்பட்டார். இப்போது நெய்வேலி சி.ஐ.டி.யு. சங்கத்தின் கௌரவத் தலைவராகவும் செயல்பட்டு வருகிறார். 
1989-ம் ஆண்டு கட்சியின் மாநிலச் செயற்குழு உறுப்பினராக தேர்வு செய்யப்பட்ட ராமகிருஷ்ணன், 2008-ம் ஆண்டு கோயம்புத்தூரில் நடைபெற்ற கட்சியின் அகில இந்திய மாநாட்டில் மத்திய குழு உறுப்பினராகத் தேர்வு செய்யப்பட்டார்.

சிபிஐ(எம்)-ன் தமிழ்நாடு மாநிலச் செயலாளர் 
2010 ஆம் ஆண்டு முதல் இன்று வரை மாநிலச் செயலாளராக இருந்து வரு‍கிறார்.மணல் கொள்ளை குறித்து அறிக்கை வெளியிட்டதால் அவர் மீது சூலை 25 , 2014 அன்று அப்போதைய  முதல்வர் ஜெயலலிதா அவதூறு வழக்கு தொடர்ந்தார் .

ஆதாரம் 

தமிழ்ப் பொதுவுடமைவாதிகள்
வாழும் நபர்கள்
1949 பிறப்புகள்
இருபதாம் நூற்றாண்டு பிறப்புகள்
மம்தா குல்கர்னி

மம்தா முகந்து குல்கர்னி (Mamta Mukhund Kulkarni) (பிறப்பு:20 ஏப்ரல் 1972) ஓர் இந்தியா மாதிரியுரு மற்றும் நடிகையாவார். பெரும்பாலும் இவர் இந்தி படங்களில் நடித்துள்ளார். இவர் நடித்த ஆசிக் ஆவாரா (1993), வஃகத் கமாரா கை (1993), க்ராந்திவீர் (1994), கரன் அர்சுன் (1995), சப்சே படா கிலாடி (1995), ஆந்தோலன் (1995), பாசி (1996), சைனா கேட் (1998), மற்றும் சுபா ருசுதம் (2001) ஆகிய திரைப்படங்கள் வணிக ரீதியாக வெற்றியைத் தந்தன. ஆசிக் ஆவாரா (1993) திரைப்படத்தில் இவரது நடிப்புக்காக லக்சு (Lux) புதிய முகத்திற்கான ஃபிலிம் ஃபேர் விருதை பெற்றார். ராகசு ரோசன் இயக்கி குல்கர்னி மற்றும்  சல்மான் கான் நடிப்பில் வெளிவந்த கரன் அர்சுன் (1995) திரைப்படம் சிறந்த வரவேற்பைப் பெற்றது.

ஆரம்பகால வாழ்க்கை
இந்தியாவில் உள்ள மும்பையில் மம்தா குல்கர்னி பிறந்தார். ஒரு நடுத்தர குடும்பத்தைச் சேர்ந்த பெண்ணான மம்தா கவர்ச்சி உலகில் ஆர்வம் காட்டவில்லை, ஆனால் அவளுடைய தாயின் விருப்பத்தால் இவர் திரைத்துறைக்கு வந்தார்

திரைப்படத் துறை
தமிழ்த் திரைப்படம் நண்பர்கள் வழியாக மம்தா அறிமுகமானார். இத்திரைப்படம் மேரா தில் தேரே லியே என்ற பெயரில் இந்தியில் வெளியிடப்பட்டது, எஸ். ஏ. சந்திரசேகர் இத்திரைப்படத்தை இயக்கியிருந்தார். 1992 ஆம் ஆண்டு திரைப்படம் திரங்கா மூலமாக பாலிவுட்டில் மம்தா அறிமுகமானார். இத்திரைப்படம் அடுத்த ஆண்டு மேரா தில் தேரே லியே என்ற பெயரில் வெளியானதின் மூலம் மம்தாவை பாலிவுட்டுக்கும் அறிமுகம் செய்து வைத்தார் இயக்குநர் எஸ்.ஏ.சந்திரசேகர். இருப்பினும் 1992 இல் வெளியான  திரங்கா திரைப்படத்தின் மூலம் மம்தாவிற்கு நாடு தழுவிய அங்கீகாரம் கிடைத்தது. இவர் நடித்த ஆசிக் ஆவாரா (1993), வஃகத் கமாரா கை (1993), க்ராந்திவீர் (1994), கரன் அர்சுன் (1995), சப்சே படா கிலாடி (1995), ஆந்தோலன் (1995), பாசி (1996), சைனா கேட் (1998), மற்றும் சுபா ருசுதம் (2001) ஆகிய திரைப்படங்கள் வணிக ரீதியாக வெற்றியை தந்தன. ஆசிக் ஆவாரா (1993) திரைப்படத்தில் இவரது நடிப்புக்காக லக்சு (Lux) புதிய முகத்திற்கான ஃபிலிம் ஃபேர் விருதை பெற்றார். ராகசு ரோசன் இயக்கி குல்கர்னி மற்றும் சல்மான் கான் நடிப்பில் வெளிவந்த கரன் அர்சுன் (1995) திரைப்படம் சிறந்த வரவேற்பை பெற்றது.

சர்சைகள் 
1993 ஆம் ஆண்டு செப்டம்பர் மாதம் ஒரு பிரபலமான இந்திய சினிமா பத்திரிகையான ஸ்டார் டஸ்ட் இன் மேலட்டையில் மேலாடையின்றி அவரது கைகளால் மார்பகங்களை மறைத்தபடி வெளிவந்த நிழற்படத்தால் பெரும் சர்ச்சைக்கு உள்ளானார் மம்தா.

திரைப்படப் பட்டியல்

தமிழ்த் திரைப்படம்

தெலுங்குத் திரைப்படங்கள்

மேற்கோள்கள்

வெளியிணைப்புகள் 
 
‎

வாழும் நபர்கள்
1972 பிறப்புகள்
இந்திய நடிகைகள்
20 ஆம் நூற்றாண்டின் இந்திய நடிகைகள்
கன்னடத் திரைப்பட நடிகைகள்
தெலுங்குத் திரைப்பட நடிகைகள்
தமிழ்த் திரைப்பட நடிகைகள்
இந்தித் திரைப்பட நடிகைகள்
கிளைக்கோசன்

கிளைக்கோசன்(Glycogen) என்பது ஒரு படித்தான பாலி சாக்கரைடு ஆகும். ஏனெனில் இது
நீராற் பகுக்கப்படும்போது குளுக்கோசு அலகுகளை மட்டும் கொடுக்கிறது இது விலங்குகளிலும் பங்கசுக்களிலும் சேமித்து வைக்கப்பட்டுள்ள காபோவைதரேட்டு ஆகும். கிளைகோசன் அனைத்து எலும்புத்தசை உயிரனுக்களிலும் (செல்களிலும்) கல்லீரலிலும் காணப்படுகிறது. இது நுங்குகளின் (சைட்டோபிளாஸ்மிக்) துகள்களாகக் காணப்படுகிறது. கிளைகோசன் என்பது பல கிளை வடிவ அமைப்பைக் கொண்டு, ஒவ்வொரு கிளைகளும் எட்டு முதல் பன்னிரெண்டு குளுக்கோசு மூலக்கூறுகளுக்கிடையே ஏற்படுகிறது. பசித்திருக்கும்போது கிளைகோசன் சேமிப்புத் திசுவிலிருந்து இடமாற்றம் செய்யப்பட்டு கிளைகோஜன் பாசுபாரிலேசு என்ற நொதியால் குளுகோசாக மாற்றப்படுகிறது. சில வேளைகளில், நமது உடலக உயிரணுக்களுக்கு குளுக்கோசு கிடைக்காத நிலையில், கொழுப்பு பொருள்கள் ஆற்றலாக மாற்றப்படும். இம்மாற்ற நிகழ்வுக்கு புதிய குளுக்கோசு உற்பத்தி (Glconeogeneisis) எனப்படும்.இவ்வாறு குளுக்கோசு ஆக்சிசனேற்றமடைந்து ஆற்றலைத் தருகிறது. குளுக்கோசிலிருந்து கிளைகோஜன் உருவாதல் கிளைக்கோசன் ஆக்கம் என அழைக்கப்படுகிறது. கிளைக்கோசன் பிளவடைந்து குளுக்கோசாக மாறுவது கிளைக்கோசன் பகுப்பு என அழைக்கப்படுகிறது.

விலங்குகளிலுள்ள கிளைக்கோசன் தாவரங்களில் சேமிப்புணவாகக் காணப்படும் மாப்பொருள் போன்றதாகும். எனினும் மாப்பொருளை விட இதன் மூலக்கூற்றுக் கட்டமைப்பு அதிகமாகக் கிளைத்திருப்பதுடன் சிறிய இடத்தையே பிடிக்கும். கிளைக்கோசன் உடனடியாகத் தேவைப்படும் குளுக்கோசுக்கான கேள்வியை ஈடு செய்ய பயன்படுத்தப்படுன்றது. எனினும் கொழுப்பே மனிதனில் பிரதான சக்தி சேமிக்கும் பொருளாகும்.

ஒரு சாதாரண உணவின் பின்னர் கிளைக்கோசன் ஈரலின் 8% (100–120 g) திணிவைப் பிடித்திருக்கும். ஈரலில் சேமிக்கப்பட்டிருக்கும் கிளைக்கோசனே ஏனைய உடலுறுப்புகளின் குளுக்கோசுத் தேவையை நிறைவு செய்ய பயன்படுகின்றது. ஈரலிலுள்ள கிளைக்கோசன் கிளைக்கோசுப் பகுப்புக்கு உட்பட்டு குளுக்கோசாக இரத்தத்தில் கலக்க்ப்படும். உடலின் ஏனைய உறுப்புகளான வன்கூட்டுத் தசைகளிலும், சிறுநீரகத்திலும், இரத்தச் சிவப்பணுக்களிலும், மூளையிலும் இது சேமிக்கப்பட்டுள்ளது.

கட்டமைப்பு

கிளைக்கோசனானது குளுக்கோசு அலகுகளாலான ஒரு பல்பகுதியம் ஆகும். கிளைக்கோசனில் ஒன்றுக்கு மேற்பட்ட கிளை மூலக்கூறுகள் இணைக்கப்பட்டிருக்கும். பொதுவாக ஒரு குளுக்கோசு மூலக்கூறின் மத்தியில் ஒரு கிளைக்கோ-புரதமும் காணப்படும்.

உடலியல் செயற்பாட்டில் பயன்பாடு

ஈரல்

காபோவைதரேட்டுள்ள உணவினை உண்ட பின்னர் அது சமிபாடடைந்து, குளுக்கோசு குருதியால் உறிஞ்சப்பட்டு குருதியின் குளுக்கோசுச் செறிவு அதிகரிக்கும். அதிக குளுக்கோசுச் செறிவால் சதையியால் இன்சுலின் சுரக்கப்படும். இன்சுலின் ஈரல்க் கலங்களை கிளைக்கோசனைத் தொகுக்கத் தூண்டும். இவ்வாறு ஈரலில் குளுக்கோசு இன்சுலினின் தூண்டுதலால் அதிக கிளைக்கோசனைத் தொகுத்து சேமிக்கின்றது. 

உணவு உட்கொண்ட பின்னர் சிறிது சிறிதாக குருதியில் குளுக்கோசுச் செறிவு குறைவடையும். எனவே உடலின் சக்தித் தேவையை நிறைவேற்ற ஈரலில் சேமிக்கப்பட்டுள்ள கிளைக்கோசன் சதையியால் சுரக்கப்படும் குளுக்காகொன் ஓமோனின் தூண்டுதலில் குளுக்கோசாக மாற்றப்படுகின்றது.

தசைகள்

தசைகளில் உடனடிச் சக்தித் தேவையை நிறைவேற்ற கிளைக்கோசன் சிறிதளவு சேமிக்கப்படுகின்றது. கிளைக்கோசனை மீண்டும் குளுக்கோசாக மாற்றும் குளுக்கோசு-6-பொஸ்படேசு தசைகளில் இல்லாமையால், தசைகளில் சேமிக்கப்படும் கிளைக்கோசன் முழுமையாக தசைகளின் தேவையை நிறைவேற்றவே பயன்படுத்தப்படுகின்றது.

மேற்கோள்கள்

கூட்டுச்சக்கரைகள்
சேதுபாவாசத்திரம்

சேதுபாவாசத்திரம் (ஆங்கிலம்: Sethubavachatram), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் உள்ள பேராவூரணி வட்டத்தில் இருக்கும் சேதுபாவாசத்திரம் ஊராட்சி ஒன்றியத்தின் வட்டார வளர்ச்சி அலுவலகம் இங்கு இயங்குகிறது.

மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 1,760 மக்கள் இங்கு வசிக்கின்றார்கள். இவர்களில் 862 ஆண்கள், 898 பெண்கள் ஆவார்கள்.

மேற்கோள்கள்

தஞ்சாவூர் மாவட்டத்திலுள்ள கிராமங்கள்
அனுபவி ராஜா அனுபவி

அனுபவி ராஜா அனுபவி (Anubavi Raja Anubavi) 1967 ஆம் ஆண்டில் வெளிவந்த தமிழ்த் திரைப்படமாகும். கே. பாலசந்தரின் திரைக்கதை, வசனம், இயக்கத்தில் நாகேஷ் (இரு வேடங்களில்), முத்துராமன், ராஜஸ்ரீ, மனோரமா, மேஜர் சுந்தரராஜன் மற்றும் பலர் நடித்திருந்தனர். கவியரசு கண்ணதாசன் பாடல்களை எழுதியிருந்தார்.

இடம்பெற்ற பாடல்கள்
அழகிருக்குது உலகிலே ஆசையிருக்குது மனசிலே அனுபவிச்சால் என்னடா கண்ணு அனுபவிப்போம்.
அனுபவி ராஜா அனுபவி! அழகுக் கிளிகளின் கையாலே அடி விழுந்தாலும் சந்தோஷம்-அதிலே தோன்றும் அடையாளம் அதுவும் ஒரு வகை உல்லாசம்
முத்துக்குளிக்க வாரீகளா?
மெட்ராஸ் நல்ல மெட்ராஸ்

மேற்கோள்கள்

வெளி இணைப்புகள் 
 

1967 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
கே. பாலசந்தர் இயக்கிய தமிழ்த் திரைப்படங்கள்
முத்துராமன் நடித்த திரைப்படங்கள்
எம். எஸ். விஸ்வநாதன் இசையமைத்த திரைப்படங்கள்
மனோரமா நடித்த திரைப்படங்கள்
நாகேஷ் நடித்த திரைப்படங்கள்
சிறீதர் பிச்சையப்பா

சிறீதர் பிச்சையப்பா (ஸ்ரீதர் பிச்சையப்பா, ஒக்டோபர்  20, 1962 - பெப்ரவரி 20, 2010) இலங்கையின் பிரபலமான  நாடகக் கலைஞர். ஏராளமான வானொலி, மேடை நாடகங்களில் நகைச்சுவைப் பாத்திரங்களில் தோன்றி நடித்தவர். அத்துடன் பின்னணிப் பாடகர், பாடலாசிரியர், இயக்குநர், எழுத்தாளர், 'மிமிக்ரி', மற்றும் ஓவியம் எனப் பல கலைத்துறைகளில் ஈடுபட்டவர்.

வாழ்க்கைச் சுருக்கம்
நாடகக் கலைஞரான டி. வி. பிச்சையப்பாவின் மகனான சிறீதர் 1962ம் ஆண்டு கொழும்பு கொட்டாஞ்சேனை கதிரேசன் வீதி இல்லத்தில் பிறந்தார். கொழும்பு விவேகானந்தா கல்லூரியில் கல்வி கற்றவர். தமது சிறுவயதில் இலங்கை வானொலியில் "சிறுவர் மலர்" நிகழ்ச்சி மூலம் சிறுவர் நாடகங்களில் பிரபலமாகிப் பின்னர் பாடகராக கலையுலகிற்கு பிரவேசித்தார். அப்சராஸ், ரங்கீலாஸ் போன்ற இலங்கையின் பிரபல இன்னிசைக்குழுக்களின் பிரதானமான பாடகராகவும் ஒரு மேடை அறிவிப்பாளராகவும் திகழ்ந்திருக்கின்றார்.

நவீன ஒவியத்தை வரைவதில் கொழும்பு மாவட்டத்தில் அவர் முன்னோடியாகவும் திகழ்ந்துள்ளார். அத்துடன் கவிதை எழுதுவதிலும் திறமை படைத்தவர். வானொலி நாடகங்கள், தொலைக்காட்சி நாடகங்கள் என்று தனது நடிப்புத்திறனை பல வழிகளில் இவர் பல்லூடகங்களூடாக வெளிப்படுத்தினார். சிங்கள தொலைக்காட்சி நாடகங்களைத் தமிழில் மொழிபெயர்த்து வழங்கினார். இலங்கையின் ஈழத்தவர் கலையம்சத்தை தென்னிந்திய கலைத்துறையுடன் ஒப்பிட்டுக் கூறும் அளவுக்கு தொண்ணூறுகளில் தென்னிந்திய திரையுலகின் பின்னணியில் ஈழத்துப் பாடல்கள் பலவற்றைப் பாடியுள்ளார்.

பல்கலைத் தென்றல் என அழைக்கப்பட்ட சிறீதர் கிழக்கு மாகாணக் கலைநிகழ்ச்சி ஒன்றில் கலந்து கொண்டிருந்த போது குண்டு வெடிப்பில் சிக்கி ஒரு கண்ணை இழந்தார்.

வெளி இணைப்புகள்
பிரபல நாடகக் கலைஞர் ஸ்ரீதர் பிச்சையப்பா காலமானார் , வீரகேசரி, பெப்ரவரி 20, 2010
ஸ்ரீதர் பிச்சையப்பா காலமானார், தினகரன், பெப்ரவரி 21, 2010
ஸ்ரீதர் பிச்சையப்பாவுடன் ஒரு நேர்காணல்
ஸ்ரீதர் பிச்சையப்பா நினைவாக, காணொளி

ஈழத்துக் கலைஞர்கள்
ஈழத்து வானொலிக் கலைஞர்கள்
ஈழத்து நாடக நடிகர்கள்
ஈழத்து நாடகாசிரியர்கள்
1962 பிறப்புகள்
2010 இறப்புகள்
ஆங்கில இலக்கியம்

ஆங்கில இலக்கியம் (English literature) என்பது ஆங்கில மொழியில் இயற்றப்படும் இலக்கியப் படைப்புகளைக் குறிக்கும். இதனை இயற்றியவர்கள் இங்கிலாந்து நாட்டவர்களாக இருக்க வேண்டுவதில்லை; ஜோசப் கொன்ராட் போலந்துக்காரர்,இராபர்ட் பர்ன்சு இசுகாட்லாந்துக்காரர், ஜேம்சு ஜோய்சு அயர்லாந்து நாட்டவர், டைலன் தாமசு வேல்சு பகுதியைச் சேர்ந்தவர், எட்கார் ஆலன் போ அமெரிக்கர், வி. சூ. நைப்பால் இந்திய வம்சாவளி மேற்கிந்தியர் மற்றும் விளாடிமிர் நபோகோவ் உருசியர்.இன்னும் சொல்வதென்றால் உலகின் பல பாகங்களில் பேசி,எழுதப்படும் ஆங்கிலத்தின் அனைத்து வடிவங்களிலும் பரந்த இலக்கியம். ஆங்கிலத்தில் எழுதப்பட்டாலும், பிரிட்டன் தவிர வேற்று நாட்டவர்களால் எழுதப்படும் இலக்கிய புத்தகங்கள் அந்தந்த நாட்டு பெயரை முன்வைத்தே அழைக்கப்படும். எடுத்துக்காட்டாக, இந்தியாவைச் சேர்ந்த ஒருவர் ஆங்கிலத்தில் எழுதும் இலக்கிய படைப்புகள் 'ஆங்கிலத்தில் இந்திய படைப்புகள்' என்றே அழைக்கப்படுகின்றன. கல்வித்துறையில் இந்தச் சொல் பொதுவாக ஆங்கிலம் கற்பிக்கும் துறைகளைக் குறிக்கிறது. ஆங்கில இலக்கியத்தின் தலைசிறந்த படைப்பாளராக வில்லியம் சேக்சுபியர் கருதப்படுகிறார்.

வரலாறு

பழைய ஆங்கில இலக்கியம் 
கி. பி 450 முதல் 1066 வரை உள்ள காலத்தை பழைய ஆங்கில இலக்கிய குறிப்பிடுகின்றனர். இந்தக் காலகட்டத்தின் முக்கியமான படைப்பாக கருதப்படுவது  பெயர் தெரியா படைப்பாளியின் பியோல்ப் எனப்படும் இதிகாசம் ஆகும். இது சமகாலத்தில் இங்கிலாந்தின் தேசிய இதிகாசமான போற்றப்பட்டது.

வெளியிணைப்புகள் 

 பிரித்தானிய இலக்கியம் LibraryThing
 லூமினேரியம்: மத்திய கால ஆங்கில இலக்கியம் (1350-1485)
 16ஆம் நூற்றாண்டு மறுமலர்ச்சி ஆங்கில இலக்கியத் தொகுப்பு (1485-1603)
 17ஆம் நூற்றாண்டு ஆங்கில இலக்கியத் தொகுப்பு (1603-1660)
 நார்டன் ஆங்கில இலக்கியத் தொகுப்பு

புகழ் பெற்ற எழுத்தாளர்கள்   
ஜெஃப்ரி சாஸர்

எட்மண்ட் ஸ்பென்ஸர்

வில்லியம் ஷேக்ஸ்பியர்

ஜான் மில்டன்

ஜான் டிரைடன்

சாமுவேல் ஜான்சன்

வில்லியம் வேர்ட்ஸ்வொர்த்

லார்டு டென்னிஸன்

தாமஸ் ஹார்டி
வைட்டாஸ்கோப்

வைட்டாஸ்கோப் (Vitascope) 1895 ஆம் ஆண்டு சார்லசு பிரான்சிசு ஜென்கின்சும் தாமசு அர்மத்தும் இணைந்து காட்சிப்படுத்திய முதல் நிழற்பட திரையெறிவுக் கருவியாகும். இதனைப் பொதுமக்களுக்கு ஜோர்ஜியா மாநில அட்லான்டா நகரில் நடந்த பருத்தி கண்காட்சியில் காட்சிப்படுத்தினர். இக்கருவிக்கு அவர்கள் பென்டோஸ்கோப் என பெயரிட்டிருந்தனர். இதன்மூலம் நிழற்படங்களை எதிரிலுள்ள சுவர் அல்லது திரையில் பலரும் காணும் வண்ணம் காட்ட முடிந்தது. தங்கள் சாதனையின் பின்னணியில் கண்டுபிடிப்பாளர்கள் இருவருக்குமிடையே காப்புரிமை குறித்து பிணக்கு எழுந்து இருவரும் பிரிந்தனர்.

அக்காலகட்டத்தில் தாமசு எடிசனும் இத்தகைய கருவியொன்றினை வடிவமைப்பதில் ஈடுபட்டு வந்தார். அவரது நிறுவனம் தனிநபர்களுக்கான கைனெடோஸ்கோப் என்ற திரையெறிவுக் கருவியை விற்பனை செய்து வந்தது. பலரும் பார்க்கக்கூடிய பென்டோஸ்கோப் அவரது நிறுவன உரிமையாளர்களின் கவனத்தைக் கவரவே சட்ட உரிமை பெற்றிருந்த அர்மத்திடமிருந்து அதன் உரிமையை விலைக்கு வாங்கினர். அதனை மேம்படுத்தும் வேண்டுகோளை எடிசன் புதிய கருவி தமது கண்டுபிடிப்பாகப் பெயரிடப்பட்டாலே ஏற்றுக்கொள்வதாகக் கூறினார். இதன்படியே இக்கருவிக்கு வைட்டாஸ்கோப் என்று பெயரிட்டு அதற்கான நிழற்படங்களையும் தயாரித்தார்.

1896 ஆம் ஆண்டு ஏப்ரல் 23 இல் நியூயார்க் நகரில் உள்ள புகழ் பெற்ற கோஸ்டர் அண்ட் பயால்ஸ் மண்டபத்தில் "இரண்டு அழகிகள் குடை நாட்டியம் ஆடுவது" போன்ற காட்சி காண்பிக்கப்பட்டது. இதுதான் வைட்டாஸ்கோப் மூலம் திரையில் காண்பிக்கப்பட்ட முதல் காட்சி ஆகும்.

வைட்டாஸ்கோப் என்ற பெயரை 1930களில் வார்னர் சகோதரர்கள் நிறுவனம் தங்கள் பரந்ததிரை நெறிமுறைக்கு வணிகப்பெயராக பயன்படுத்தி வந்தனர்.

புற இணைப்புகள்
எடிசன் நகர்படங்கள் வரலாறு: வைட்டாஸ்கோப்பிற்கு மாறுதல் (1895-1896)

மேற்கோள்கள்

ஒளியியல் கருவிகள்
திரைப்படங்கள்
அமெரிக்கக் கண்டுபிடிப்புகள்
பாண்டியன் (திரைப்படம்)

பாண்டியன் 1992 ஆம் ஆண்டு வெளிவந்த தமிழ்த் திரைப்படமாகும். எஸ். பி. முத்துராமனின் தயாரிப்பு, இயக்கத்தில் வெளிவந்த இத்திரைப்படத்தில் ரஜினிகாந்த், குஷ்பூ மற்றும் பலர் நடித்திருந்தனர். வாலி, மற்றும் பஞ்சு அருணாசலம் ஆகியோர் பாடல்களை எழுதியிருந்தனர்.

நடிகர்கள் 

 ரஜினிகாந்த் - பாண்டியன் இந்தியக் காவல் பணி அதிகாரி
 குஷ்பு -ரேகா
 ஜனகராஜ் -விநாயகா
 டைகர் பிரபாகர் - பரமேஸ்வரன்
 வினு சக்ரவர்த்தி - ராஜேந்திரன்
 சரண்ராஜ் - அசோக் குமார் ஐ.பி.எஸ்.
 ராதா ரவி - பரமேஸ்வரனின் வழக்கறிஞர்
 டெல்லி கணேஷ் - அரசு வழக்கறிஞராக
 பிலிப்ஸாக ராக்கி
 பிரதாபசந்திரன் - காவல் அதிகாரியாக
 கே. நட்ராஜ் - பத்திரிக்கை நிருபராக
 வி. நரசிம்மன் - போலீஸ் கமிஷனராக
 டைப்பிஸ்ட் கோபு - கண்ணையனாக
 அர்ச்சனா பூரன் சிங் -ரீட்டா
 ஜெயசுதா -ஆய்வாளர் விஜயலட்சுமி

பாடல்கள் 
இத்திரைப்படத்திற்கு இளையராஜா இசையமைத்தார்.

மேற்கோள்கள் 

1992 தமிழ்த் திரைப்படங்கள்‎
ரசினிகாந்து நடித்துள்ள திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
எஸ். பி. முத்துராமன் இயக்கிய திரைப்படங்கள்
குஷ்பூ நடித்த திரைப்படங்கள்
ஜனகராஜ் நடித்த திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்
ராதாரவி நடித்த திரைப்படங்கள்
டெல்லி கணேஷ் நடித்த திரைப்படங்கள்
தமிழர் மனித உரிமை அமைப்புகள்



இந்தியா 
 தமிழ்நாடு மக்கள் கண்காணிப்புக் குழு
 மனித உரிமை மக்கள் பாதுகாப்பு இயக்கம்
 மனிதம் (அமைப்பு)
 மக்கள் உரிமைக் கூட்டமைப்பு 
 மனித உரிமைகள் கழகம்

இலங்கை 
 யாழ்ப்பாண பல்கலைக்கழக ஆசிரியர்களின் மனித உரிமைகள் அமைப்பு
 வடக்கு கிழக்கு மனித உரிமைகள் செயலகம்
 Home for Human Rights

மலேசியா 
 மனித உரிமைகள் கட்சி

கனடா 
 போரால் பாதிக்கப்பட்டோருக்கும் மனித உரிமைகளுக்குமான நடுவம்
 Canadian Humanitarian Appeal for Relief of Tamils 
 Canadian Human Rights Voice

ஆசுத்திரேலேயா 
 குரலற்றோரின் மனித உரிமைகளுக்கான ஆசுத்திரேலியர்கள்

ஐக்கிய அமெரிக்கா

ஐக்கிய இராச்சியம் 
 Tamil Legal Advocacy Project

பிரான்சு 
 தமிழர் மனித உரிமைகள் மையம்

மேற்கோள்கள் 

தமிழர் மனித உரிமை அமைப்புகள்
வி. கே. ராமசாமி

விருதுநகா் கந்தன் இராமசாமி (V. K. Ramasamy, 1 சனவரி 1926 – 24 திசம்பர் 2002) ஒரு பழம்பெரும் தமிழ்த் திரைப்பட நகைச்சுவை நடிகர் ஆவார். 1950 மற்றும் 1990 ஆண்டுகளுக்கு இடைப்பட்ட காலத்தில் நடிப்புலகில் இவர் உச்சத்தில் இருந்தார்

1940களில் பாய்ஸ் கம்பெனி என்று அறியப்பட்ட நாடக உலகிலிருந்து திரையுலகிற்கு வந்தடைந்தவர்களில் இவரும் ஒருவர். 1947ஆம் ஆண்டு வெளிவந்த நாம் இருவர் என்ற திரைப்படத்தில் தமது 21ஆம் அகவையில் 60 அகவை கிழவராக நடித்து அனைவரின் கவனத்தையும் பெற்றார். விகேஆர் என பரவலாக அறியப்பட்டார். புகழடைந்தாலும் முதுமை வேடங்களில் மட்டுமே நடிக்க வாய்ப்பு கிடைத்தது. ஐம்பது ஆண்டுகள் திரைவாழ்வில் 500இற்கும் மேற்பட்ட திரைப்படங்களில் துணைப் பாத்திரங்களில் நடித்துள்ளார்.

1960களிலும் 1970களிலும் முன்னணியில் இருந்த டி. ஆர். மகாலிங்கம், எம்.ஜி.யார், சிவாஜி கணேசன், ஜெய்சங்கர், இரவிச்சந்திரன், முத்துராமன்,கமலஹாசன், இரஜனிகாந்த் ஆகியோருடன் நடித்துள்ளார். இவருடைய வாக்குநடை, இவரை நகைச்சுவை வேடத்திலோ எதிர்மறை வேடத்திலோ சிறப்பாக நடிக்க வழி செய்தது. நகைச்சுவை நடிகை மனோரமாவுடன் இணைந்து இவர் பணிபுரிந்த திரைப்படங்கள் குறிப்பிடத்தக்கவை. பின்னாட்களில் 15 திரைப்படங்களைத் தயாரித்துள்ளார்.

இவர் நடித்த கடைசிப் திரைப்படம் டும் டும் டும் ஆகும்.

குடும்பம் 
இவருக்கு நான்கு மகன்களும் மூன்று மகள்களும் உள்ளனர்.

விருதுகள் 
தமிழக அரசின் கலைமாமணி விருது, 1970

நடித்த திரைப்படங்கள்

மேற்கோள்கள்

உசாத்துணை 
வி. கே. இராமசாமி மறைவு 

1926 பிறப்புகள்
2002 இறப்புகள்
விருதுநகர் மாவட்ட நபர்கள்
கலைமாமணி விருது பெற்றவர்கள்
தமிழ்நாட்டுத் திரைப்பட நடிகர்கள்
தமிழ்த் திரைப்பட நகைச்சுவை நடிகர்கள்
சி. ஆர். விஜயகுமாரி

விஜயகுமாரி 1950களில் நடிக்கத் துவங்கிய தமிழ்த் திரைப்பட நடிகை.

பல இயக்குனர்களின் முதல் படத்தில் நடித்தவர். ஸ்ரீதரின் முதல் திரைப்படம் " கல்யாண பரிசு ", கே.எஸ்.கோபாலகிருஷ்ணனின் முதல் திரைப்படம் சாரதா, ஆரூர்தாஸ் இயக்கிய முதல் திரைப்படம் பெண் என்றால் பெண், மல்லியம் ராஜகோபாலின் "ஜீவனாம்சம்" ஆகியவை இத்தகையத் திரைப்படங்களாகும்.

அவர் நடித்த சில திரைப்படங்கள் அவரேற்ற வேடத்தின் பெயர் கொண்டு வெளிவந்தன. காட்டாக, சாரதா, சாந்தி, ஆனந்தி, பவானி ஆகும். ஸ்ரீதரின் இயக்கத்தில் அவர் நடித்த போலீஸ்காரன் மகள் , ஏ. சி. திரிலோகச்சந்தர் இயக்கிய நானும் ஒரு பெண் திரைப்படங்களில் அவரது நடிப்பு சிறப்பாக அமைந்திருந்தது. பூம்புகார் திரைப்படத்தில் கண்ணகியாக நடித்துள்ளார்.

திரைப்பட நடிகர் எஸ். எஸ். இராஜேந்திரனைத் திருமணம் புரிந்து கொண்டார். இருப்பினும் மணவாழ்வில் ஏற்பட்ட பிணக்கின் விளைவாக இருவரும் பிரிந்து வாழ்ந்தனர். இவருக்கு இரவி என்றொரு மகன் உள்ளார்.

நடித்த சில திரைப்படங்கள்

மேற்கோள்கள்

வெளியிணைப்புகள்

தமிழ்த் திரைப்பட நடிகைகள்
வாழும் நபர்கள்
1936 பிறப்புகள்
20 ஆம் நூற்றாண்டின் இந்திய நடிகைகள்
குளித்தலை (சட்டமன்றத் தொகுதி)

குளித்தலை, கரூர் மாவட்டத்தின் ஒரு சட்டமன்றத் தொகுதியாகும்.

தொகுதியில் அடங்கியுள்ள பகுதிகள் 
கிரிஷ்ணராயபுரம் தாலுக்கா (பகுதி)
சிந்தலவாடி, பிள்ளபாளையம், கள்ளப்பள்ளி, வயலூர், வீரியபாளையம், பஞ்சப்பட்டி, போத்துராவுத்தன்பட்டி, பாப்பக்காப்பட்டி, சிவாயம் (வடக்கு), சிவாயம் (தெற்கு), கொசூர், மத்தகிரி, தொண்டமாங்கிணம் மற்றும் கருப்பத்தூர் (ஆர்.எப்) கிராமங்கள், 
குளித்தலை தாலுக்கா (பகுதி)
கருவாப்பநாயக்கன்பேட்டை, வதியம், மணத்தட்டை, வைகைநல்லூர் (வடக்கு), வைகைநல்லூர் (தெற்கு), ராஜேந்திரம் (வடக்கு), ராஜேந்திரம்( தெற்கு), குமாரமங்கலம், பொய்யாமணி, சூரியனூர், முதலைப்பட்டி, சேப்ளாபட்டி, நெய்தலூர் (வடக்கு), நெய்தலூர் (தெற்கு), தளிஞ்சி, கள்ளை, இனுங்கூர், நல்லூர்,இரண்யமங்கலம், சத்தியமங்கலம், சின்னியம்பாளையம், கூடலூர், புத்தூர், ஆலத்தூர், ராச்சண்டார், திருமலை, புழுதேரி, வடசேரி, கல்லடை, தோகமலை, கழுகூர், நாகனூர், பொருந்தலூர், பாதிரிப்பட்டி, ஊத்துப்பட்டி மற்றும் பில்லூர் கிராமங்கள்

குளித்தலை (நகராட்சி), மருதூர் (பேரூராட்சி) மற்றும் நங்கவரம் (பேரூராட்சி).

வெற்றி பெற்றவர்கள்

சென்னை மாநிலம்

தமிழ்நாடு

2016 சட்டமன்றத் தேர்தல்

வாக்காளர் எண்ணிக்கை 
, 2016 அன்று முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,

வேட்புமனுக்கள், இறுதி வேட்பாளர் பட்டியல் குறித்த விவரங்கள்

வாக்குப்பதிவு

முடிவுகள்

மேற்கோள்கள்

உசாத்துணை 
1996 இந்திய தேர்தல் ஆணையம்
2001 இந்திய தேர்தல் ஆணையம்
2006 இந்திய தேர்தல் ஆணையம்

வெளியிணைப்புகள் 

கரூர் மாவட்டம்
தமிழ்நாடு சட்டமன்றத் தொகுதிகள்
நெஞ்சங்கள்

நெஞ்சங்கள் (Nenjangal) 1982 ஆம் ஆண்டில் வெளிவந்த தமிழ்த் திரைப்படம். மேஜர் சுந்தரராஜனின் இயக்கத்தில் வெளிவந்த இத்திரைப்படத்தில் சிவாஜி கணேசன், லட்சுமி, விஜயகுமார், மற்றும் பலரும் நடித்தனர்.

நடிகர்கள் 
 சிவாஜி கணேசன் 
 லட்சுமி 
 மஞ்சுளா 
 விஜயகுமார் 
 ஜோதி
 குழந்தை மீனா
 மேஜர் சுந்தர்ராஜன் 
 தேங்காய் சீனிவாசன் 
 தியாகராஜன்

பாடல்கள் 
இத்திரைப்படத்திற்கு சங்கர் கணேஷ் இசையமைத்தனர். அனைத்துப் பாடல்களையும் கவிஞர் வாலி இயற்றினார்.

மேற்கோள்கள் 

1982 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
சங்கர் கணேஷ் இசையமைத்த திரைப்படங்கள்
சிவாஜி கணேசன் நடித்த திரைப்படங்கள்
விஜயகுமார் நடித்த திரைப்படங்கள்
தேங்காய் சீனிவாசன் நடித்த திரைப்படங்கள்
லட்சுமி நடித்த திரைப்படங்கள்
மேஜர் சுந்தரராஜன் நடித்த திரைப்படங்கள்
தியாகராஜன் நடித்த திரைப்படங்கள்
சீனிவாசராகவன் வெங்கடராகவன்

சீனிவாசராகவன் வெங்கடராகவன்  (செல்லமாக வெங்கட் பிறப்பு 21 ஏப்ரல் 1945)என்கிற எஸ். வெங்கட்ராகவன் ஓர் முன்னாள் இந்திய துடுப்பாட்ட வீரர். அவர் இங்கிலாந்து|இங்கிலாந்தின் கௌன்டி துடுப்பாட்டங்களில் டெர்பிசையர் கௌன்டிக்காக விளையாடினார். இந்தியத் துடுப்பாட்ட அணிக்காக விளையாடியவர் பின்னர் ஓய்வுக்குப் பிறகு பன்னாட்டு துடுப்பாட்ட பேரவையின் தேர்வு நடுவர்கள் பட்டியலில் இடம்பெற்ற துடுப்பாட்ட நடுவராகவும் பணியாற்றி உள்ளார். மிக நெடுநாள் விளையாடிய இந்தியத் துடுப்பாட்ட வீரர் என்ற பெருமையும் இவருக்குண்டு.

ஆட்ட வரலாறு
மேற்கிந்தியத்தீவு அணிக்கெதிரான போட்டியில் (1975) பேடி,கவாஸ்கர் காயம்பட்டதால் அணித்தலைவர் பதவியை ஏற்றவர். சிறந்த சுழற்பந்து வீச்சாளர் மட்டுமல்ல, 'கல்லி' பகுதியில் நின்று துடுப்பாடுபவர்களுக்கு சிம்ம சொப்பனமாகத் திகழ்ந்தவர். துடுப்பாட்டத்தில் பல ஏற்ற இறக்கங்களை சந்தித்தவர்.1975,79 களில் உலகக் கோப்பை இந்திய அணிக்குத் தலைமை ஏற்றவர்.   சர்ச்சையின்றித் தீர்ப்பு வழங்கி முதல் தர நடுவராக திகழ்பவர்.

குடும்பம்
இவரது மகன்களான விஜய், வினய் இருவரும் டென்னிஸ் வீரர்கள்.

விருதுகள்
அர்ஜுணா விருது
மிகச்சிறந்த நடுவர்க்கான ரோட்டரி விருது

குறிப்புகள்

வெளியிணைப்புகள்

 
 

 
 

இந்தியத் துடுப்பாட்டக்காரர்கள்
தமிழ்நாடு துடுப்பாட்டக்காரர்கள்
இந்தியத் துடுப்பாட்ட நடுவர்கள்
1945 பிறப்புகள்
டெர்பிசையர் துடுப்பாட்டக்காரர்கள்
வாழும் நபர்கள்
இந்தியத் தேர்வுத் துடுப்பாட்டக்காரர்கள்
சென்னை துடுப்பாட்டக்காரர்கள்
ஜெஃப்ரி ஆர்ச்சர்

ஜெஃப்ரி ஹோவர்ட் ஆர்ச்சர் (Jeffrey Howard Archer, பிறப்பு 15 ஏப்ரல் 1940) ஓர் ஆங்கிலப் புதின எழுத்தாளர் மற்றும் முன்னாள் அரசியல்வாதி ஆவார். ஓர் எழுத்தாளராக ஆவதற்கு முன், ஆர்ச்சர் நாடாளுமன்ற உறுப்பினராக இருந்தார் (1969-1974), ஒரு நிதி ஊழலுக்குப் பிறகு இவர் தேர்தலில் போட்டியிடவில்லை.

1979இல் வெளியான கேன் அண்ட் ஏபெல் புதினம் உலகில் அதிகம் விற்பனையாகும் புத்தகங்களில் ஒன்றாக உள்ளது, உலகளவில் 34 மில்லியன் பிரதிகள் விற்பனை செய்யப்பட்டன. ஒட்டுமொத்தமாக இவரது புத்தகங்கள் உலகளவில் 320 மில்லியனுக்கும் அதிகமான பிரதிகள் விற்றுள்ளன.

1985இல் ஆர்ச்சர், கன்சர்வேடிவ் கட்சியின் துணைத் தலைவரானார். செய்தித்தாள் நிறுவனம் ஒரு விபச்சாரிக்கு பணம் கொடுத்ததாகக் குற்றம் சாட்டியதால் இவர் பதவி விலகினார். 1987 ஆம் ஆண்டில், நீதிமன்ற வழக்கில் வெற்றி பெற்று பெரும் ஈட்டுத் தொகை பெற்றார். 1992 இல் இலண்டனின் முதல் தேர்ந்தெடுக்கப்பட்ட மேயராக ஆனார். 1987 அவதூறு வழக்கில் இவர் பொய் கூறியது நிரூபணமானதையடுத்து 1999 இல் பதவி விலகினார்.  பொய்ச் சாட்சியம் அளித்ததற்காகவும், நீதி நிறைவேர்ப்பின் தடுப்புக்காகவும் சிறையில் அடைக்கப்பட்டார். அதன் பின்னர் இவர் அரசியலில் ஈடுபடவில்லை.

ஆரம்பகால வாழ்க்கை 
ஜெஃப்ரி ஹோவர்ட் ஆர்ச்சர்  ஏப்ரல் 1940இல் இலண்டன் மகப்பேறு மருத்துவமனையில் பிறந்தார். இவர் இரண்டு வார வயதுக் குழந்தையாக இருந்த போது இவரது குடும்பம் சோமர்செட்டுக்கு குடிபெயர்ந்தபோது . இறுதியில் கடலோர நகரமான வெஸ்டன்-சூப்பர்-மேரில் குடியேறினார், ஆர்ச்சர் தனது ஆரம்பகால வாழ்க்கையின் பெரும்பகுதியை அங்கு கழித்தார். இவர் பிறந்த போது இவரது தந்தைக்கு (இறப்பு 1956) வயது 64.

வெலிங்டன் பள்ளி 
1951 ஆம் ஆண்டில், ஆர்ச்சர்  சோமர்செட்டில் உள்ள வெலிங்டன் பள்ளிக்கான உதவித்தொகை பெற்றார். இந்த சமயத்தில், இவரது தாயார், லோலா, வெஸ்டனின் உள்ளூர் செய்தித்தாள், வெஸ்டன் மெர்குரியில் பத்திரிகையாளராகப் பணிபுரிந்தார். அவர் "ஓவர் தி டீக்கப்ஸ்" என்ற தலைப்பில் வாராந்திர பத்தியை எழுதினார், அதில் ஜெஃப்ரியைப் பற்றி அடிக்கடி எழுதினார், அவரை 'டுப்பன்ஸ்' என்று குறிப்பிட்டார். ஆர்ச்சர் உள்ளூர் அளவில் புகழை அனுபவித்தாலும், வெலிங்டன் பள்ளியில் இருந்தபோது கொடுமைப்படுத்துதலுக்கு ஆளானார்.

ஆக்சுபோர்டு 
1963 ஆம் ஆண்டில், ஆர்ச்சர் பட்டயம் படிப்பதற்காக ஆக்சுபோர்டு பல்கலைக்கழகத்தில் தொடர்ச்சியான கல்வித் துறையில் இடம் பெற்றார். மேலும் ஆர்ச்சர் பிரசெனோசு கல்லூரியில் உறுப்பினரானார். ஆர்ச்சர் தனது கல்வித் தகுதிக்கான தவறான ஆதாரத்தை பிராசெனோசுவில் சேர்க்கை பெருவதற்காக வழங்கியதாக  ஓர் அமெரிக்க நிறுவனம் கூறியது.

ஆரம்பகால தொழில் வாழ்க்கை 
ஆக்சுபோர்டை விட்டு வெளியேறிய பிறகு, ஆர்ச்சர் ஓர் அறக்கட்டளையில் நிதி சேகரிப்பாளராகத் தொடர்ந்தார், ஆரம்பத்தில் தேசிய பிறந்தநாள் அறக்கட்டளையில் பணிபுரிந்தார். இது பாதுகாப்பான பிரசவத்தை ஊக்குவிக்கும் ஒரு மருத்துவ தொண்டு நிறுவனம் ஆகும், ஐக்கிய நாடுகளின் சங்கத்தின் அப்போதைய தலைவர் அம்ப்ரி பெர்க்லி, ஆர்ச்சர் யூஎன்ஏவில் பணியாற்றியபோது அவரது செலவுக் கோரிக்கைகளில் பல முரண்பாடுகள் இருந்தன என்று குற்றம் சாட்டினார்.

மேற்கோள்கள்

வெளி இணைப்புகள்

 
 In Depth: Archer Trial, bbc.co.uk; accessed 26 November 2015.
 Curtis Brown Literary Agency, curtisbrown.co.uk; accessed 26 November 2014.
 

1940 பிறப்புகள்
வாழும் நபர்கள்
ஆங்கிலேய எழுத்தாளர்கள்
பிரித்தானிய அரசியல்வாதிகள்
அன்பே அன்பே

அன்பே அன்பே (Anbe Anbe) 2003 ஆம் ஆண்டில் வெளிவந்த தமிழ்த் திரைப்படம். மணி பாரதியின் இயக்கத்தில் வெளிவந்த இத்திரைப்படத்தில் ஷாம், ஷர்மிலி, விவேக், யுகேந்திரன், எம். என். நம்பியார், மனோரமா, மணிவண்ணன், செந்தில் மற்றும் பலர் நடித்திருந்தனர். இசையமைப்பாளர் பரத்வாச்சு படத்திற்கு இசையமைத்திருந்தார்.

கதை 
ஒரு தாத்தா, மகேந்திர பூபதி (எம். என். நம்பியார்) மற்றும் ஒரு பாட்டி, விஷாலி (மனோரமா) அடங்கிய ஒரு நீட்டிக்கப்பட்ட குடும்பம் கன்னியாகுமரிக்கு அருகில் உள்ள ஒரு பெரிய மாளிகையில், தங்கள் மகன்கள், மகள் மற்றும் பேரக்குழந்தைகளுடன் வாழ்கிறார்கள். அவர்களுக்கு இரண்டு பேரன்கள் உள்ளனர்: சீனு (ஷாம்) மற்றும் சிவன் (யுகேந்திரன்). அவர்கள் இருவரும் குழந்தை பருவத்திலிருந்தே ஒருவருக்கொருவர் வெறுப்பைக் கொண்டுள்ளனர், ஏனெனில் சீனு எப்போதுமே அவர் எதைச் செய்தாலும் அதில் முதலிடம் பிடிப்பார், மேலும் சிவன் பொறாமைப்படுகிறார். விஷாலி (ஷர்மேலி), தம்பதியின் பேத்தி, தன் பெற்றோருடன் நடந்து செல்கிறார். சீனு அவரை காதலிக்கையில் இது உறவினர்களிடையே மேலும் விரிசலை உருவாக்குகிறது. இவை அனைத்தும் பெரியவர்கள் தங்களுக்குள் சண்டையிட வழிவகுக்கிறது, இறுதியாக, சீனு தனது உறவினருக்காக தனது அன்பை தியாகம் செய்தார், நாய் காதலர்களை ஒன்றிணைக்கிறது. முழு குடும்பமும் மகிழ்ச்சியாக வாழ்கிறது.

நடிகர்கள் 
 ஷாம் - சீனுவாக 
 ஷர்மிலி- விசாலி 
 விவேக் - சீனுவின் மாமாவாக 
 யுகேந்திரன்- சிவனாக 
 எம். என். நம்பியார் - மகேந்திர பூபதியாக 
 மனோரமா - விஷாலியாக 
 மணிவண்ணன் 
 செந்தில்- புண்ணியகோடியாக 
 தலைவாசல் விஜய், சீனுவின் தந்தையாக
 பூவிலங்கு மோகன்- சிவனின் தந்தையாக 
 சிந்து ஒரு வேலைக்காரியாக
 சந்தோஷி- ரம்யாவாக 
 வனிதா கிருஷ்ணச்சந்திரன்- விஷாலியின் தாயாக 
 நித்யா ரவீந்திரன்- சிவகாமியாக 
 ஜானவி- சிவனின் தாயாக 
 கத்தரிக்கோல் மனோகர்- பிச்சைக்காரனாக 
 மோகன் வி. ராமன்- விஷாலியின் தந்தையாக 
 எம். எஸ். பாஸ்கர் - ரம்யாவின் தந்தையாக 
 சாப்ளின் பாலு ஒரு பில் கொக்கி கொண்ட மனிதர்
 போண்டா மணி- கதவைச் சுமக்கும் மனிதனாக
 ரம்யா கிருஷ்ணன்- "வாஸ்து சாஸ்திரம்" பாடலில் நடனக் கலைஞராக

உற்பத்தி 
மணிரத்னம் , சரண் மற்றும் வசந்த் ஆகியோரிடம் உதவியாளராக பணியாற்றிய மணிபாரதி, ஏவிஎம் புரொடக்ஷன்ஸ் நிறுவனத்திற்காக ஒரு காதல் கதையை தயாரிப்பதாக அறிவித்தார் . ஆரம்பத்தில் ரோமியோ ஜூலியட் என்று பெயரிடப்பட்ட முக்கிய கதாபாத்திரத்தில் நடிக்க ஷாம் ஒப்பந்தம் செய்யப்பட்டார் . இந்த திரைப்படத்திற்காக நடிகை பிரியாமணியை அணுகினார், ஆனால் அவர் அந்த வாய்ப்பை நிராகரித்தார், அதாவது முக்கிய கதாபாத்திரத்தில் நடிக்க ஷர்மேலி கையெழுத்திட்டார். கணினிப் பட்டப்படிப்பு படித்துக்கொண்டிருந்த ஷாமிலி, இந்தப் படத்தில் கையெழுத்திடுவதற்கு முன்பு ஆசை ஆசை மற்றும் தெலுங்குப் படமான தாரக் ஆகியவற்றில் கையெழுத்திட்டார்.

பாடல்கள் 
இத்திரைப்படத்திற்கு பரத்வாஜ் இசையமைத்தார். கவிஞர்கள் வாலி, பழனிபாரதி, கலைக்குமார், நா. முத்துக்குமார், கபிலன் ஆகியோரின் பாடல்களுக்கு பரத்வாஜ் இசையமைத்திருந்தார்.

மேற்கோள்கள்

வெளி இணைப்புகள்

2003 தமிழ்த் திரைப்படங்கள்‎
மனோரமா நடித்த திரைப்படங்கள்
இந்தியத் தமிழ்த் திரைப்படங்கள்
பரத்வாஜ் இசையமைத்த திரைப்படங்கள்
எம். என். நம்பியார் நடித்த திரைப்படங்கள்
விவேக் நடித்த திரைப்படங்கள்
மணிவண்ணன் நடித்த திரைப்படங்கள்
செந்தில் நடித்த திரைப்படங்கள்
தலைவாசல் விஜய் நடித்த திரைப்படங்கள்
ரம்யா கிருஷ்ணன் நடித்த திரைப்படங்கள்
எம். எசு. பாசுகர் நடித்த திரைப்படங்கள்
அரசுப் பள்ளி (தமிழ்நாடு)

தமிழ்நாடு அரசின் கல்வித்துறையின் நிர்வாகத்தில் இயங்கும் பள்ளிகள் மற்றும் தமிழ்நாடு அரசின் உள்ளாட்சி அமைப்புகளான மாநகராட்சி, நகராட்சி, ஊராட்சி ஒன்றியங்கள் போன்றவற்றின் கட்டுப்பாட்டிலும் கல்வித்துறையின் நிர்வாகத்திலும் இயங்கும் பள்ளிகள் அரசுப் பள்ளிகள் என்று அழைக்கப்படுகின்றன.
அரசு உதவி பெறும் பள்ளிகள் (தமிழ்நாடு)

வணிக நோக்கமில்லாத பதிவு செய்யப்பட்ட சங்கம், அறக்கட்டளை போன்ற தனியார் அமைப்புகளின் கீழுள்ள நிர்வாகத்தில் தமிழ்நாடு அரசின் கல்வித்துறையின் கட்டுப்பாட்டில் இயங்கும் பள்ளிகள் அரசு உதவி பெறும் பள்ளிகள் என்று அழைக்கப்படுகின்றன. இங்கு பணியாற்றும் ஆசிரியர்களுக்கு தமிழ்நாடு அரசுப் பள்ளிகள் ஆசிரியர்களுக்கு வழங்குவதைப் போல் தமிழ்நாடு அரசு கல்வித்துறையின் வழியாக சம்பளம் மற்றும் இதர சலுகைகள் வழங்கப்படுகின்றன.

 
தமிழ்நாட்டிலுள்ள அரசு உதவி பெறும் பள்ளிகள்
தேரை

தேரை அனுரா வரிசையின் பலவகை நிலநீர் வாழிகளின் இனங்களைக் குறிக்கும். இவற்றிற்கும் தவளைகளுக்கும் இடையே வறண்ட சூழலிலும் வாழக்கூடிய வகையிலான தேரைகளின் உருவைக் கொண்டு வேறுபடுத்தப்படுகின்றன. கல்லினுள் தேரைக்கும் உணவு வழங்கும் இறைவனைக் குறித்தப் பாடல் இவை வாழும் சூழலை எடுத்தியம்புவதாக உள்ளது. இவற்றின் தோல் நீரை தேக்கிக்கொள்ளும்விதமாக தடித்துக் காணப்படுகிறது. மேலும் வேட்டையாடும் விலங்குகளிடமிருந்து காப்பாற்றிக்கொள்ள பழுப்பு நிறத்தைக் கொண்டுள்ளது. அவற்றின் தோலில் பருக்கள் போன்ற வெளியுடல் சுரப்பிகள் உள்ளன. மேலும் தாவுகின்ற தவளைகள் போலன்றி இவை கால்களைக் கொண்டு நடக்கின்றன.  குளிர்காலங்களில் தங்கள் தோலைப் பாதுகாக்க வளைகளில் பதுங்குகின்றன. தேரைகளுக்குக் கண்களுக்குப் பின்னால் ஒரு சிறு நஞ்சுச் சுரப்பி அமைந்திருக்கும். இவற்றின் எதிரிகளிடமிருந்து தப்பிக்க இந்தத் தற்காப்பானது பயன்படுகிறது. மனிதர்களுக்கு இந்த நச்சு சுரபியினால் எவ்வித ஆபத்தும் இல்லை.    ஆனால் இவை இவ்வினத்தின் வரலாற்றைப் பாதிப்பதில்லை. உயிரியல் வகைப்பாடு ஓரினத்தின் வளரும் மாற்றங்களை மட்டுமே கருத்தில் கொள்வதால் தேரைகளும் தவளைகளும் ஒரே வகைப்பாட்டில் உள்ளன.

மேலும் படிக்க

வெளி இணைப்புகள் 
தேரையும் தேரையர்களும்: சில தமிழ் மரபுகளின் குறிப்புகள் சுந்தர் காளி, இந்து தமிழ் rasi love

மேற்கோள்கள் 

தவளைகள்
நிலநீர் வாழிகள்
இலங்கை சபரகமுவ பல்கலைக்கழகம்

இலங்கை சபரகமுவ பல்கலைக்கழகம் (Sabaragamuwa University of Sri Lanka) இலங்கையின் இரத்தினபுரி மாவட்டத்தில் பெலிகுல் ஓயா, பலாங்கொடை எனும் இடத்தில் அமைந்துள்ளது. இது 1991 ஆம் ஆண்டு நவம்பர் 20 அன்று ஆரம்பிக்கப்பட்டது. இப்பல்கலைக்கழகம் ஐந்து பீடங்களைக் கொண்டுள்ளது.

வரலாறு 

சபரகமுவ பல்கலைக்கழகம், சபரகமுவ மாகாணத்தில் அமைந்து காணப்படுகின்றது. பல வளங்களைகொண்ட இப்பல்கலைக்கழகம் வளமிக்க மாணவர்களை உருவாக்க ஆரம்பித்தது. அத்துடன் ஆங்கில கற்கைநெறி, தொழிற்பயிற்சி கல்விமுறை என்பன அறிமுகப்படுத்தப்பட்டன. குறிப்பிட்ட வளங்களுடன் ஆரம்பிக்கப்பட்ட இப்பல்கலைக்கழகம். மாணவர்களின தேவைகள் குறித்து அன்றைய அரசுத்தலைவர் ஆர். பிரேமதாசாவினால்  02.28.1992 அன்று கணணிக்கூடமும் நுலகமும் நிறுவப்பட்டது.

பீடங்கள் 
விவசாய விஞ்ஞான பீடம்
பிரயோக விஞ்ஞான பீடம்
பூகோள விஞ்ஞான பீடம்
முகாமைத்துவ பீடம்
சமூக விஞ்ஞானங்கள் மொழிகள் பீடம்

வெளி இணைப்புகள் 
 அதிகாரபூர்வ தளம்
 தமிழ் வகுப்புகள்

மேற்கோள்கள்

இலங்கையில் தமிழ்மொழி வகுப்புகள் உள்ள பல்கலைக்கழகங்கள்
இலங்கையின் பல்கலைக்கழகங்கள்
இரத்தினபுரி மாவட்டத்தில் கல்வி